als_Latn dik_Latn sag_Latn
MOSKË (AA) - Ministri i Zhvillimit Ekonomik të Rusisë, Aleksey Ulyukaev, është ndaluar nga policia me pretendimin se ka marrë ryshfet afërsisht 2 milionë dollarë, raporton Anadolu Agency (AA).
Në një deklaratë të publikuar nga Komiteti Hetimor në varësi të presidentit rus, Vladimir Putin, pretendohet se Ulyukaev ka marrë ryshfet 2 milionë dollarë që të jepte raport pozitiv për bashkimin e dy kompanive të naftës.
Në deklaratë theksohet se Ulyukaev ka marrë me kërcënim nga kompania Rosneft rreth 2 milionë dollarë për të deklaruar një opinion pozitiv në emër të qeverisë në lidhje me shitjen e kompanisë ruse të naftës Bashneft ndaj kompanisë më të madhe të vendit Rosneft.
Ndërsa zëdhënësi i Kremlinit, Dimitri Peskov, ka theksuar se akuzat janë serioze dhe se nevojiten prova të rëndësishme.
Që nga viti 1991, Aleksey Ulyukaev, është në pozicionin e zyrtarit më të lartë qeveritar që është ndaluar, dhe gjithashtu pritet që ministri rus të gjykohet me kërkesën për dënimin deri në 15 vite burg.
als_Latn als_Latn als_Latn als_Latn als_Latn